PTTจับมือTMB เปิดตัว PTT Fleet Card
PTT จับมือ TMB เปิดตัวบัตรเติมน้ำมัน ปตท. (PTT Fleet Card)
18 ธ.ค. 2560

นายสุชาติ ระมาศ ผู้ช่วยกรรมการผู้จัดการใหญ่การตลาดขายปลีก บริษัท ปตท. จำกัด (มหาชน) หรือ PTT และนายรัชกร ชยาภิรัต หัวหน้าเจ้าหน้าที่บริหารธุรกรรมทางการเงินภายในประเทศ ธนาคารทหารไทย จำกัด (มหาชน) หรือ TMB ร่วมเปิดตัวบัตรเติมน้ำมัน ปตท. (PTT Fleet Card) สำหรับหน่วยงานราชการและรัฐวิสาหกิจ ซึ่งมีหน้าที่ต้องหักและนำส่งภาษี ณ ที่จ่าย (Withholding Tax) สำหรับการซื้อน้ำมัน ณ สถานีบริการ
โดยหน่วยงานราชการและรัฐวิสาหกิจสามารถแต่งตั้งให้ธนาคารทหารไทยเป็นตัวแทนหักภาษี ณ ที่จ่าย และนำส่งกรมสรรพากรแทนได้ ซึ่งจะช่วยลดขั้นตอนในการทำงานและการจัดซื้อน้ำมันของหน่วยงานราชการและรัฐวิสาหกิจต่างๆ ในการเติมน้ำมันที่สถานีบริการ ปตท. กว่า 1,500 สาขาทั่วประเทศ นอกจากนี้ ระบบการใช้งานยังสะดวก ปลอดภัย ลดความยุ่งยากในการทำงาน สามารถวางแผน และตรวจสอบข้อมูลการใช้น้ำมันได้อีกด้วย